L’equip aleví del Club de Gimnàstica Rítmica l’Almara es classifica per al Campionat d’Espanya
2025-07-24

Grans resultats i victòries han collit les gimnastes del Club de Gimnàstica Rítmica l’Almara de Burjassot aquest cap de setmana, tant en la fase autonòmica del Campionat d’Espanya individual i per equips, com en la fase provincial de la mateixa competició.

L’equip aleví, format per Alba Justicia, Esther Honrubia, Judith Coleto i Paulina Stoyanova, amb la seua companya Carla Bianca, del Club Mabel, disputava la fase autonòmica de clubs, aconseguint la seua classificació per al Campionat d’Espanya.

Per la seua banda, en la fase provincial, Sofia Zanón es proclamava Campiona Provincial en categoria júnior honor, Ruth Pastor també s’alçava amb el campionat provincial per equips júnior Castelló, formant equip amb el Club Mabel.

Belén Díaz i Miriam Blay, al costat de la seua companya d’equip Mar Martínez, s’han proclamat Campiones Provincials, formant equip pel Club Benifaió. Finalment, Victoria Pérez i Miriam Guerra han pujat al podi quedant Campiones Provincials per equips en primera categoria.